4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์

บริษัทฯ เป็นผู้ผลิตและจำหน่ายผลิตภัณฑ์หลังคา แผ่นผนังและฝ้า ไม้สังเคราะห์
รวมทั้งสินค้าประกอบการติดตั้งหลังคาและสินค้าโครงสร้างของบ้าน
พร้อมให้บริการถอดแบบและติดตั้งหลังคา ภายใต้เครื่องหมายการค้า ตราเพชร ตราหลังคา
ตราอดามัส (Adamas) และตราเจียระไน โดยมีผลิตภัณฑ์หลัก ดังต่อไปนี้

1.  กลุ่มผลิตภัณฑ์หลังคา (Tiles) ได้แก่ กลุ่มกระเบื้องหลังคาไฟเบอร์ซีเมนต์ (Fiber Cement
    Tile) กลุ่มกระเบื้องคอนกรีต (Concrete Tile) และกลุ่มกระเบื้องเจียระไน
    (Jearanai Tile) เป็นต้น

2.  กลุ่มผลิตภัณฑ์แผ่นผนังและฝ้า (Diamond Board & Ceiling) ได้แก่ แผ่นผนัง (Board)
    แผ่นฝ้า (Ceiling) เป็นต้น

3.  กลุ่มผลิตภัณฑ์ไม้สังเคราะห์ (Diamond Siding Board) ได้แก่ ไม้ฝา (Siding Board)
    ไม้ระแนง (Lath) และไม้เชิงชาย (Eaves) เป็นต้น

4.  กลุ่มสินค้าพิเศษ
    ซึ่งประกอบด้วยกลุ่มสินค้าประกอบการติดตั้งหลังคาและกลุ่มสินค้าโครงสร้างของบ้าน

-   กลุ่มสินค้าประกอบการติดตั้งหลังคา (Roof Accessories) ได้แก่ แป (Purlin)
    แผ่นสะท้อนความร้อน (Foil) แผ่นปิดชายกันนก (Bird Guard) สีทาปูนทราย (Paint)
    เป็นต้น

-   กลุ่มสินค้าโครงสร้างของบ้าน (Non Roof Products) ได้แก่ โครงหลังคาสำเร็จรูป
    (Truss) ไม้พื้นลามิเนต แผ่นยิปซั่มบอร์ด และถังน้ำ เป็นต้น

    5.  การให้บริการถอดแบบและติดตั้งหลังคา ติดตั้งโครงหลังคาสำเร็จรูป (Truss)
        ติดตั้งไม้พื้นลามิเนต จากทีมงานที่มีความชำนาญและผ่านการอบรมจากบริษัทฯ

4.2 การตลาดและการแข่งขัน

4.2.1 ภาวะอุตสาหกรรมและการแข่งขัน

ภาวะตลาดในรอบปี 2555
อุตสาหกรรมมีการขยายตัวเนื่องจากปัจจัยบวกหลายปัจจัยทั้งมาตรการกระตุ้นเศรษฐกิจจากภาครัฐ
เช่น มาตรการปรับขึ้นค่าแรงขั้นต่ำ มาตรการลดหย่อนภาษีสำหรับการซื้อที่อยู่อาศัยหลังแรก
รวมถึงมาตรการบริหารจัดการน้ำใน ระยะยาวและการเร่งผลักดันโครงการขนาดใหญ่ของภาครัฐ
ซึ่งปัจจัยเหล่านี้ก่อให้เกิดประโยชน์ต่ออุตสาหกรรมก่อสร้างทั้งระบบ สรุปได้ดังนี้

(1) ผู้ประกอบการในอุตสาหกรรม

ผู้ประกอบการในอุตสาหกรรมหลังคา แผ่นผนัง และสินค้าทดแทนไม้
นอกจากกลุ่มผู้ประกอบการรายเดิม ประกอบด้วย กลุ่มปูนซิเมนต์ไทย กลุ่มมหพันธ์
กลุ่มกระเบื้องโอฬาร และผลิตภัณฑ์ตราเพชร ในปี 2555 มีผู้ประกอบการรายใหม่คือ กลุ่มทีพีไอ
เข้ามาทำตลาดในสินค้ากลุ่มหลังคาเพิ่มเติม ซึ่งส่งผลให้การแข่งขันมีความรุนแรงเพิ่มขึ้น
ในส่วนของการพัฒนาสินค้าใหม่
พบว่าสินค้าในกลุ่มทดแทนไม้ยังเป็นสินค้าที่ผู้ผลิตให้ความสนใจในเรื่องของการพัฒนารูปแบบการใช้งานที่หลากหลายเพื่อตอบสนองความต้องการของผู้บริโภค

(2) ภาวะการแข่งขันตลาดในประเทศ

ตลาดในประเทศ โดยภาพรวมความต้องการสินค้าในอุตสาหกรรมก่อสร้างมีอัตราเพิ่มขึ้น
ในพื้นที่ต่างจังหวัด ขณะที่ผู้ผลิตหลายรายมีการขยายกำลังการผลิต โดยเฉพาะในกลุ่มสินค้า
ไม้สังเคราะห์ และบอร์ด ส่งผลให้การแข่งขันมีความรุนแรงมากขึ้น
ด้านผลกระทบจากสินค้าทดแทนโดยเฉพาะหลังคาเหล็ก (Metal Sheet)
ซึ่งเป็นสินค้าที่เข้ามามีบทบาททดแทนในสินค้ากลุ่มกระเบื้องลอนคู่
ส่งผลให้ผู้ประกอบการในตลาดมีการปรับตัวให้เข้ากับสถานการณ์ที่เปลี่ยนไป

สำหรับส่วนแบ่งทางการตลาดในปี 2554 มีรายละเอียดดังนี้

+-------------------------------+------------------+------------------+
| ผู้ประกอบการ                    | ยอดขาย ปี 2554    | สัดส่วนยอดขาย      |
|                               |                  |                  |
|                               | (หน่วย : ล้านบาท)  |                  |
+-------------------------------+------------------+------------------+
| 1. กลุ่มปูนซิเมนต์ไทย              | 12,784.11        | 46.31%           |
+-------------------------------+------------------+------------------+
| 2. กลุ่มมหพันธ์                   | 6,685.02         | 24.22%           |
+-------------------------------+------------------+------------------+
| 3. ผลิตภัณฑ์ตราเพชร              | 3,693.12         | 13.38%           |
+-------------------------------+------------------+------------------+
| 4. กลุ่มกฤษณ์ (กระเบื้องโอฬาร)     | 2,232.86         | 8.09%            |
+-------------------------------+------------------+------------------+
| 5. คอนวูด                      | 1,048.58         | 3.80%            |
+-------------------------------+------------------+------------------+
| 6. กระเบื้องหลังคาเซรามิคไทย      | 957.33           | 3.47%            |
+-------------------------------+------------------+------------------+
| 7. ศรีกรุงธนบุรี                  | 204.02           | 0.73%            |
+-------------------------------+------------------+------------------+
| รวม                           | 27,605.04        | 100.00%          |
+-------------------------------+------------------+------------------+

ที่มา : กรมพัฒนาธุรกิจการค้า กระทรวงพาณิชย์

(3) ภาวะการแข่งขันตลาดต่างประเทศ

ในปี 2555 มูลค่าการส่งออกกระเบื้องหลังคา ไม้สังเคราะห์ แผ่นผนัง และฝ้า
จากประเทศไทยไปยังตลาดต่างประเทศ 1,375.94 ล้านบาท ลดลง 12.39% จากปี 2554
ซึ่งแยกตามประเทศคู่ค้าได้ดังนี้

มูลค่าการส่งออกกระเบื้องหลังคา ไม้สังเคราะห์ แผ่นผนังและฝ้า

+-------------------------------+------------+------------+-----------+
| 1.  รายการสินค้า                | ปี 2555     | ปี 2554     | ปี 2553    |
|                               |            |            |           |
|     (หน่วย : ล้านบาท)           |            |            |           |
+-------------------------------+------------+------------+-----------+
| กระเบื้องไฟเบอร์ซีเมนต์            | 795.10     | 750.37     | 595.76    |
+-------------------------------+------------+------------+-----------+
| กระเบื้องคอนกรีต                 | 208.14     | 289.72     | 281.81    |
+-------------------------------+------------+------------+-----------+
| แผ่นผนังและฝ้า                   | 38.20      | 174.39     | 24.16     |
+-------------------------------+------------+------------+-----------+
| ไม้สังเคราะห์                    | 334.50     | 356.11     | 677.01    |
+-------------------------------+------------+------------+-----------+
| รวมมูลค่าส่งออก                  | 1,375.94   | 1,570.59   | 1,578.74  |
+-------------------------------+------------+------------+-----------+
| อัตราการขยายตัวเพิ่มขึ้น (ลดลง) (%) | (12.39%)   | (0.52%)    | N/A       |
+-------------------------------+------------+------------+-----------+

ที่มา: กรมศุลกากร

ประเทศคู่ค้า

+------------+---------+-----+-----+-----+-----+-----+-------+-----+
| ประเทศคู่ค้า  | กระเบื้อง | สัด  | ก   | สัด  | แผ่น | สัด  | ไม้สังเ | สัด  |
|            |         | ส่วน | ระเ | ส่วน | ผนัง | ส่วน | คราะห์ | ส่วน |
|            | ไฟเบ    |     | บื้อง |     |     |     |       |     |
|            | อร์ซีเมนต์ |     |     |     | แล  |     |       |     |
|            |         |     | คอน |     | ะฝ้า |     |       |     |
|            |         |     | กรีต |     |     |     |       |     |
+------------+---------+-----+-----+-----+-----+-----+-------+-----+
| (หน่วย :    |         |     |     |     |     |     |       |     |
| ล้านบาท)    |         |     |     |     |     |     |       |     |
+------------+---------+-----+-----+-----+-----+-----+-------+-----+
| ลาว        | 548.69  | 69. | 75  | 36. | 5   | 14. | 65.49 | 19. |
|            |         | 01% | .10 | 08% | .55 | 54% |       | 58% |
+------------+---------+-----+-----+-----+-----+-----+-------+-----+
| กัมพูชา      | 210.52  | 26. | 91  | 44. | 1   | 3.  | 1     | 30. |
|            |         | 48% | .82 | 11% | .35 | 52% | 01.28 | 28% |
+------------+---------+-----+-----+-----+-----+-----+-------+-----+
| พม่า        | 26.72   | 3.  | 29  | 14. | 6   | 18. | 15.63 | 4.  |
|            |         | 36% | .69 | 26% | .96 | 22% |       | 67% |
+------------+---------+-----+-----+-----+-----+-----+-------+-----+
| สิงคโปร์     | 0.00    | 0.  | 0   | 0.  | 0   | 0.  | 1     | 32. |
|            |         | 00% | .00 | 00% | .00 | 00% | 07.87 | 25% |
+------------+---------+-----+-----+-----+-----+-----+-------+-----+
| มาเลเซีย    | 0.72    | 0.  | 5   | 2.  | 10  | 27. | 3.64  | 1.  |
|            |         | 09% | .10 | 45% | .54 | 58% |       | 09% |
+------------+---------+-----+-----+-----+-----+-----+-------+-----+
| อื่นๆ        | 8.45    | 1.  | 6   | 3.  | 13  | 36. | 40.59 | 12. |
|            |         | 06% | .43 | 10% | .80 | 14% |       | 13% |
+------------+---------+-----+-----+-----+-----+-----+-------+-----+
| รวมมูล      | 795.10  | 1   | 208 | 1   | 38  | 1   | 3     | 1   |
| ค่าการส่งออก |         | 00. | .14 | 00. | .20 | 00. | 34.50 | 00. |
|            |         | 00% |     | 00% |     | 00% |       | 00% |
+------------+---------+-----+-----+-----+-----+-----+-------+-----+

ที่มา: กรมศุลกากร

บริษัทฯ ส่งออกสินค้าไปประเทศเพื่อนบ้านที่มีพื้นที่ติดกับประเทศไทยเป็นหลัก ได้แก่ ลาว กัมพูชา
และพม่า เป็นต้น เนื่องจากเป็นสินค้าที่มีน้ำหนักมากแตกเสียหายง่าย และมีค่าขนส่งสูง
จึงมีข้อจำกัดในการขนส่งระยะทางไกล รวมมูลค่าการส่งออกในปี 2555 จำนวน 423.14 ล้านบาท
คิดเป็น 30.75% ของการส่งออกทั้งประเทศ

(ง) แนวโน้มการแข่งขันในอนาคต

กลุ่มผลิตภัณฑ์หลังคา ในกลุ่มผลิตภัณฑ์หลังคาไฟเบอร์ซีเมนต์ การแข่งขันในตลาดมีแนวโน้มรุนแรงขึ้น
ขณะที่สินค้ากระเบื้องลอนคู่ ผู้บริโภคเริ่มลดความนิยมลง และหันไปใช้สินค้าประเภทอื่นๆ ทดแทน
เช่น หลังคาเหล็ก (Metal Sheet) ขณะที่สินค้าในกลุ่มหลังคาคอนกรีต
ความนิยมเพิ่มขึ้นตามทิศทางการขยายตัวของภาคอสังหาริมทรัพย์
จากพฤติกรรมผู้บริโภคเปลี่ยนมาใช้กระเบื้องคอนกรีตเพิ่มขึ้น
อย่างไรก็ตามสินค้ากลุ่มกระเบื้องคอนกรีตมีผู้ผลิตรายใหม่เข้ามาส่งผลให้ทิศทางการแข่งขันมีความรุนแรงขึ้น

กลุ่มไม้สังเคราะห์และแผ่นผนัง ปีที่ผ่านมามีการพัฒนาสินค้าอย่างต่อเนื่อง
เพื่อรองรับการใช้งานที่หลากหลาย ทำให้สามารถทดแทนไม้ได้อย่างเต็มรูปแบบ
ขณะที่ผู้ผลิตรายหลักต่างเพิ่มกำลังการผลิตเพื่อรองรับการเติบโต
ส่งผลให้การแข่งขันในตลาดมีความรุนแรงเพิ่มขึ้น
ผู้ผลิตส่วนใหญ่เน้นการออกรายการส่งเสริมการขายเพื่อผลักดันการขายและช่วงชิงตลาดมากขึ้น

ทั้งนี้เพื่อรองรับกับการแข่งขันที่เพิ่มขึ้น บริษัทฯ
ได้เล็งเห็นถึงช่องว่างในตลาดเพื่อเพิ่มทางเลือกให้กับลูกค้า
โดยเพิ่มการจำหน่ายสินค้าที่มีความหลากหลาย ทั้งกระเบื้องแกรนิตโต้ แผ่นยิปซั่มบอร์ด
ไม้พื้นลามิเนต และอิฐมวลเบา รวมถึงสินค้าที่จะจำหน่ายในอนาคต ทั้งปูนกาวซีเมนต์ ปูนก่อ
ปูนฉาบอิฐมวลเบา และกรอบประตู หน้าต่างอะลูมิเนียม เป็นต้น

4.2.2 ลักษณะลูกค้า กลุ่มลูกค้าเป้าหมาย และช่องทางการจำหน่าย

บริษัทฯ มีการจำหน่ายสินค้าทั้งตลาดในประเทศและต่างประเทศ
โดยสัดส่วนรายได้จากการขายสินค้ามีดังนี้

+------------------------+-------+-------+------+-------+-----+------+
| รายได้จากการขายสินค้า     | ปี     | สัดส่วน | ปี    | สัดส่วน | ปี   | ส    |
|                        | 2555  |       | 2554 |       | 2   | ัดส่วน |
| (หน่วย : ล้านบาท)        |       |       |      |       | 553 |      |
+------------------------+-------+-------+------+-------+-----+------+
| ตลาดในประเทศ           | 3,2   | 8     | 3,13 |       | 2,  |      |
|                        | 08.40 | 8.35% | 7.30 | 9     | 840 | 90   |
|                        |       |       |      | 0.08% | .89 | .17% |
+------------------------+-------+-------+------+-------+-----+------+
| -   ผ่านตัวแทนจำหน่าย     | 2,9   | 8     | 2,89 |       | 2,  |      |
|                        | 49.68 | 1.23% | 2.23 | 8     | 660 | 84   |
|                        |       |       |      | 3.04% | .28 | .44% |
+------------------------+-------+-------+------+-------+-----+------+
| -   ผ่านงานโครงการ      | 2     | 7.12% | 24   |       | 180 |      |
|                        | 58.72 |       | 5.07 | 7.04% | .61 | 5    |
|                        |       |       |      |       |     | .73% |
+------------------------+-------+-------+------+-------+-----+------+
| ตลาดต่างประเทศ          | 4     | 1     | 34   |       | 3   |  9   |
|                        | 23.14 | 1.65% | 5.59 | 9.92% | 09. | .83% |
|                        |       |       |      |       | 82  |      |
+------------------------+-------+-------+------+-------+-----+------+
| รวม                    | 3,6   | 10    | 3,48 | 10    | 3,  | 100  |
|                        | 31.54 | 0.00% | 2.89 | 0.00% | 150 | .00% |
|                        |       |       |      |       | .71 |      |
+------------------------+-------+-------+------+-------+-----+------+

บริษัทฯ มีช่องทางการจำหน่ายสินค้าหลัก 2 ช่องทาง ดังนี้

1.  ตลาดในประเทศ แบ่งเป็น 3 ช่องทาง ได้แก่ กลุ่มลูกค้าตัวแทนจำหน่าย (Agent)
    ปัจจุบันมีตัวแทนจำหน่ายและร้านค้าช่วงมากกว่า 5,000 รายกระจายทั่วประเทศ
    กลุ่มร้านค้าปลีกขนาดใหญ่ ปัจจุบันมีการจำหน่ายผ่านทาง บจก.ซีอาร์ซี เพาเวอร์รีเทล
    และบมจ.สยามโกลบอลเฮ้าส์ ซึ่งมีสาขารวมกันกระจายอยู่ทั่วประเทศ กว่า 50
    สาขาและกลุ่มลูกค้าโครงการ (Project)
    ปัจจุบันมีการจำหน่ายโดยตรงกับงานโครงการต่างๆ เกือบ 100 โครงการในกรุงเทพมหานคร
    ปริมณฑล และต่างจังหวัด

2.  ตลาดต่างประเทศ (Export) ปัจจุบันมีการจำหน่ายสินค้าให้ลูกค้าหลายประเทศมากขึ้น
    เมื่อเทียบจากปีก่อน ได้แก่ ลาว กัมพูชา พม่า จีน ฟิลิปปินส์ อิหร่าน อินเดีย ไต้หวัน
    มาเลเซีย เวียดนาม และฮ่องกง โดยสัดส่วนรายได้จากการส่งออกเพิ่มขึ้นประมาณ 22.44%
    จากปีก่อน

4.2.3 กลยุทธ์ในการแข่งขัน

บริษัทฯ ได้กำหนดกลยุทธ์ให้สอดคล้องกับ วิสัยทัศน์ พันธกิจ และค่านิยมองค์กรของบริษัทฯ ดังต่อไปนี้

(1) พัฒนาการบริการให้สู่ความเป็นเลิศ

บริษัทฯ ยังคงมุ่งมั่นการปรับปรุงประสิทธิภาพของการให้บริการ
โดยให้ความสำคัญกับการพัฒนาบุคลากรที่ให้บริการด้านการขายและทีมงานบริการหลังการขาย
เพื่อให้ผู้บริโภค ลูกค้า ได้รับการบริการที่มีประสิทธิภาพสูงสุด มีการจัดทำแบบสอบถามความ
พึงพอใจของลูกค้าที่มีต่อการบริการของบริษัทฯ เพื่อนำมาปรับปรุงการบริการให้ดียิ่งขึ้น
นอกจากนี้ยังเพิ่มช่องทางการสื่อสารกับบริษัทฯ ผ่าน Call Center
และเพิ่มช่องทางการขายผ่านระบบโทรศัพท์ (Tele Sales)
เพื่อเพิ่มความสะดวกแก่ลูกค้าในกรณีที่ต้องการสินค้าเร่งด่วน

(2) พัฒนาการส่งมอบสินค้าให้ตรงเวลาอย่างมีประสิทธิภาพ

บริษัทฯ ยังคงมุ่งมั่นในการรักษามาตรฐานการให้บริการส่งมอบสินค้าให้ตรงเวลาอย่างมีประสิทธิภาพ
เป็นไปตามนโยบายการส่งมอบสินค้าให้ถึงมือลูกค้าภายใน 24 ชั่วโมง
มีการปรับปรุงระบบการจัดส่งทั้งระบบให้มีการเชื่อมโยงอย่างต่อเนื่อง ตั้งแต่การผลิต การเก็บสินค้า
การรับคำสั่งซื้อ การจัดสินค้าขึ้นรถบรรทุก
รวมทั้งมีการเยี่ยมลูกค้าเพื่อให้คำแนะนำในเรื่องระบบโลจิสติกและการจัดเก็บสินค้าอย่างมีประสิทธิภาพ

(3) พัฒนาผลิตภัณฑ์เพื่อความแตกต่างที่ดีกว่า

บริษัทฯ มีการวิจัยพัฒนาปรับปรุงคุณภาพสินค้าเพื่อลดต้นทุนการผลิตอย่างต่อเนื่อง
ให้ความสำคัญต่อการพัฒนาผลิตภัณฑ์ใหม่ออกสู่ตลาด เช่น กระเบื้องจตุลอน
กลุ่มผลิตภัณฑ์ทดแทนไม้โดยเพิ่มความหลากหลายทั้งรูปแบบการใช้งานและสีสันที่เพิ่มขึ้น
และผลิตภัณฑ์อิฐมวลเบาที่จะออกสู่ตลาดในปี 2556 รวมทั้งการพัฒนาระบบการให้บริการที่ครบวงจร
ตั้งแต่การออกแบบจนถึงการติดตั้งระบบหลังคา ระบบโครงหลังคาสำเร็จรูป (Truss)
และติดตั้งไม้พื้นลามิเนต เป็นต้น โดยในปัจจุบันบริษัทฯ
ได้พัฒนาทีมงานบริการติดตั้งประจำที่ส่วนกลางจังหวัดสระบุรีและทีมงานประจำส่วนภูมิภาคทั่วประเทศ

(4) กำหนดราคาที่เป็นธรรมและแข่งขันได้

บริษัทฯ ยังคงใช้นโยบายการกำหนดราคาที่เป็นธรรมและสามารถแข่งขันได้
โดยเน้นถึงคุณภาพบนความหลากหลายของผลิตภัณฑ์ การให้ส่วนลดที่เหมาะสมกับลูกค้า
เพื่อเป้าหมายที่แข่งขันได้ และรักษาอัตราผลกำไรที่ยอมรับได้

(5) พัฒนาช่องทางการจัดจำหน่ายให้เข้มแข็ง

บริษัทฯ ยังคงมุ่งเน้นการพัฒนาตัวแทนจำหน่ายของบริษัทฯ
ให้มีความเข้มแข็งและเป็นกำลังสำคัญในการผลักดันสินค้าของบริษัทฯ
โดยได้มีการจัดตั้งหน่วยงานในด้านการพัฒนาช่องทางการจัดจำหน่าย
เพื่อจัดอบรมพัฒนาให้ความรู้ในด้านต่างๆ ที่เหมาะสม
และสอดคล้องกับรูปแบบการทำการค้าในแต่ละร้านค้าอย่างต่อเนื่อง
สำหรับร้านค้าในประเทศได้เริ่มการพัฒนารูปแบบร้านค้าภายใต้ Concept “D –Build Shop”
เพื่อตอบสนองพฤติกรรมของผู้บริโภคและเพิ่มความหลากหลายและสะดวกในการเข้าถึงสินค้า

(6) พัฒนาศูนย์กระจายสินค้าและฐานการผลิตไปสู่ภูมิภาค

บริษัทฯ มีที่ดินที่ยังไม่ได้ใช้งานในหลายจังหวัด โครงการ CT-KK
จึงเป็นโครงการขยายฐานกำลังการผลิตสู่ภูมิภาคเป็นโครงการแรก
โดยจะไปติดตั้งสายการผลิตกระเบื้องคอนกรีต บนที่ดินของบริษัทฯ ในจังหวัดขอนแก่น
ซึ่งคาดว่าจะเริ่มทำการผลิตใน เชิงพาณิชย์ประมาณไตรมาสที่ 4/2556 ที่มีกำลังการผลิต 50,000
ตันต่อปี รวมทั้งตั้งเป็นศูนย์กระจายสินค้าภาคตะวันออกเฉียงเหนือ

4.3 การจัดหาผลิตภัณฑ์หรือบริการ

4.3.1 การผลิต

บริษัทฯ ใช้นโยบายผลิตเต็มกำลังการผลิต เพื่อรักษาระดับการผลิตให้สม่ำเสมอตลอดทั้งปี
เพื่อลดต้นทุนการผลิตและเพิ่มสต๊อกสำหรับขายในช่วงที่มียอดขายสูงกว่ากำลังการผลิตที่มีอยู่ โดยในปี
2555 ใช้กำลังการผลิตประมาณ 92% ในขณะที่ปี 2554 ใช้อัตรากำลังการผลิตประมาณ 98%
เนื่องจากในปี 2555 ใช้กำลังการผลิต NT-10 ไม่เต็มปี

4.3.2 การจัดหาวัตถุดิบ

วัตถุดิบที่ใช้ในกระบวนการผลิตมีการจัดซื้อมาจากทั้งในประเทศและต่างประเทศ ดังนี้

(ก) ในประเทศ

เป็นวัตถุดิบที่มีแหล่งผลิตภายในประเทศ เช่น ปูนซีเมนต์ปอร์ตแลนด์ ทราย สีชนิดต่างๆ เยื่อกระดาษ
และวัตถุดิบอื่นๆ โดยมีสัดส่วนการซื้อวัตถุดิบภายในประเทศเพิ่มขึ้นจาก 54.03% ในปี 2554 มาเป็น
62.45% ในปี 2555 เนื่องจากมีการผลิตสินค้าที่ไม่มีใยหินเพิ่มขึ้น

(ข) ต่างประเทศ

เป็นวัตถุดิบที่มีแหล่งผลิตภายนอกประเทศ เช่น ใยหิน ใยสังเคราะห์ และเยื่อกระดาษ เป็นต้น
โดยมีสัดส่วนการซื้อวัตถุดิบจากต่างประเทศลดลง 45.97% ในปี 2554 มาเป็น 37.55% ในปี
2555

4.3.3 สภาพปัญหาเกี่ยวกับวัตถุดิบ

บริษัทฯ ไม่เคยประสบปัญหาการขาดแคลนวัตถุดิบที่ใช้ในการผลิต เนื่องจากบริษัทฯ
มีการบริหารจัดการและมีการวางแผนในการสั่งซื้อเป็นอย่างดี
รวมทั้งมีการสั่งซื้อจากคู่ค้าหลายรายของแต่ละประเภท รวมทั้งบริษัทฯ
มีวงเงินสินเชื่อหมุนเวียนอย่างเพียงพอ และมีความสัมพันธ์อันดีกับคู่ค้าอย่างยาวนานทำให้บริษัทฯ
ได้รับความเชื่อถือจากคู่ค้าเป็นอย่างดี